recursal/SuperWikiNEXT-32B huggingface dataset:
Koordinatės: 54°14′38″š. pl. 23°38′31″r. ilg.﻿ / ﻿54.243863°š. pl. 23.641952°r. ilg.﻿ / 54.243863; 23.641952

| Šventežerio ežeras |
| --- |
| Ežeras ŠventežeryjeEžeras ŠventežeryjeEžeras Šventežeryje |
| Vieta | ŠventežerisLazdijų rajonas |
| Plotas | 0,152 km² |
| Kranto linijos ilgis | 2 km |
| Išteka | bevardis upelis |

**Šventežeris** – ežeras, telkšantis Šventežerio miestelyje, Lazdijų rajone, į rytus nuo kelio  **2509**  Rūda–Šventežeris–Teizai–Kavalčiukai .

Priklauso Šešupės baseinui, hidrologinis nr. 15030079. Šventupė jungia su Dusios ežeru.

Šventežeris užima 15,2 ha, savo forma primena lygiagretainį, kurio įstrižainė apie 0,65 km driekiasi rytų–vakarų kryptimi, plotis - iki 0,42 km. Altitudė 151,2 m. Krantai žemi, iš dalies pelkėti, atviri, toliau nuo pakrančių nutiestos miestelio gatvės. Šiauriniame pakraštyje plyti dirbami laukai. Rytuose išteka upelis link Šventupės.

Šaltiniai
---------

1. ↑  LR ežerų klasifikatorius

Nuorodos
--------

* Sąrašas:Lazdijų rajono ežerai
* Šventežeris *Gamtos kataloge*
| Žaltytis |
| --- |
| Vieta | Marijampolės sav. Lietuvos vėliava Lietuva |
| Plotas | 2,681 km² |
| Kranto linijos ilgis | 11,56 km |
| Vidutinis gylis | 1,7 m |
| Didžiausias gylis | 4 m |
| Išteka | Želsvelė |
| 

Žemėlapis rodantis  vietą.Žaltytis

  |
| **Koordinatės** |  54°24′12″ š. pl. 23°25′33″ r. ilg.﻿ / ﻿54.40333°š. pl. 23.42583°r. ilg.﻿ / 54.40333; 23.42583Koordinatės: 54°24′12″ š. pl. 23°25′33″ r. ilg.﻿ / ﻿54.40333°š. pl. 23.42583°r. ilg.﻿ / 54.40333; 23.42583 |

**Žaltytis** – ežeras pietvakarių Lietuvoje, Marijampolės savivaldybėje, apie 10 km į pietryčius nuo Liudvinavo, 3 km į šiaurę nuo Šeštokų. Ištįsęs iš šiaurės vakarų į pietryčius 4,22 km, plotis iki 0,84 km. Altitudė 112,5 m. Pietinėje ežero dalyje yra pelkėta 1 ha sala. Didžiausias gylis siekia 4 m. Krantai žemi, supelkėję, pietryčiuose pereina į Žaltyčio pelkę. Dugnas padengtas 2 m storio sapropelio sluoksniu. Pakrantės gausiai apaugusios švendrais, meldais, veši nendrynai, ežere auga įvairios plūdės. Ežeras yra lyninio tipo.

Į ežerą supančią pelkę suteka 8 bevardžiai upeliai. Iš šiaurinio ežero galo išteka Šešupės intakas Želsvelė. Ji 1969 m. buvo patvenkta, dėl to ežero plotas padidėjo 79 ha. Ežero pratakumas 80 % per metus.

Nuo 1960 m. Žaltytis ir jo apylinkės paskelbtos ornitologiniu draustiniu. Čia peri tokie paukščiai kaip juodoji žuvėdra, baltasparnė žuvėdra, gulbė nebylė, juodagalvis kiras, rudė, kuoduotoji antis, rudagalvė antis, plaukiojančios antys, gaidukas, tilvikas, griciukas, perkūno oželis, tulikas, pievinė lingė, nendrinė lingė ir kt. Žvejyba galima tik nuo ledo.

Greta Žaltyčio įsikūrę kaimai: Naujiena, Būriškiai, Strazdai, Paželsviai, Ramanavas.

Vandenvardis kildinamas nuo roplio pavadinimo *žaltys*.

Šaltiniai
---------

1. ↑  Restauruotinų Lietuvos ežerų nustatymas ir preliminarus restauravimo priemonių parinkimas šiems ežerams, siekiant pagerinti jų būklę. Galutinė ataskaita, I dalis. Vilnius, 2009. 265 psl.[neveikianti nuoroda]
2. ↑  *Žaltytis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 636
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 397
Koordinatės: 54°31′43″ š. pl. 23°35′08″ r. ilg.﻿ / ﻿54.52861°š. pl. 23.58556°r. ilg.﻿ / 54.52861; 23.58556


| Amalvas |
| --- |
| Vieta | Marijampolės sav. Lietuva |
| Plotas | 1,964 km² |
| Kranto linijos ilgis | 6,21 km |
| Kilmė | Liekaninis |
| Vidutinis gylis | 1,0 m |
| Didžiausias gylis | 2,9 m |
| Įteka | Šlavanta, 3 bevardžiai upeliai |
| Išteka | Amalvė |

**Amalvas** arba **Amalviškių ežeras** – ežeras pietvakarių Lietuvoje, Marijampolės savivaldybėje, Igliaukos seniūnijoje, apie 5 km į vakarus nuo Gudelių ir Igliaukos, Amalvų pelkės rytinėje dalyje. Ilgis iš šiaurės vakarų į pietryčius – 2,34 km, plotis iki 1,2 km. Altitudė 85,7 m. Giliausia vieta 2,9 m. Krantai žemi, neryškūs, supelkėję, apaugę krūmynais ir medžiais. Ežeras yra limnoglacialinis, liekaninis seklus ir užaugantis. Dugnas lėkštas, padengtas >2 m storio sapropelio sluoksniu. Į Amalvą įteka Šlavanta, išteka Dovinės intakas Amalvė. Ežero pratakumas 1240 % per metus. Retai lankomas, nes sunkiai prieinamas. Pietrytinėje pakrantėje įsikūręs Amalviškių kaimas.

2006 m. ir 2016 m. atlikti žuvų išteklių įvertinimai parodė esant žuvų būklę kaip vidutine – gera. Vandens paukščių mėgstama buveinė, todėl yra draudžiama mėgėjų žvejyba šiltuoju metų laikotarpiu.

Vandenvardis *Ãmalvas* siejamas su žodžiu *amalvas* („amalas" – toks augalas, rūdys, sausiai).

Šaltiniai
---------

1. ↑  Aleksas Garunkštis. *Amalvas*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 54
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 41
*Kitos reikšmės – Siesartis.*

| Siesartis |
| --- |
| Žvejai SiesartyjeŽvejai SiesartyjeŽvejai Siesartyje |
| Vieta | Molėtų raj. Lietuvos vėliava Lietuva |
| Plotas | 5,195 km² |
| Kranto linijos ilgis | 27,5 km |
| Kilmė | ledyninis |
| Vidutinis gylis | 10,4 m |
| Didžiausias gylis | 37,4 m |
| Įteka | Kirneilė, Malkėsta, keli upeliai |
| Išteka | Siesartis |
| 

Žemėlapis rodantis  vietą.Siesartis

  |
| **Koordinatės** |  55°13′9.24″ š. pl. 25°29′25.54″ r. ilg.﻿ / ﻿55.2192333°š. pl. 25.4904278°r. ilg.﻿ / 55.2192333; 25.4904278Koordinatės: 55°13′9.24″ š. pl. 25°29′25.54″ r. ilg.﻿ / ﻿55.2192333°š. pl. 25.4904278°r. ilg.﻿ / 55.2192333; 25.4904278 |
|  |
|  Vikiteka | Siesartis |

**Siesartis** – ežeras rytų Lietuvoje, Molėtų rajone, apie 2,5 km į rytus nuo Molėtų, Labanoro regioniniame parke. 

Ežero ilgis iš vakarų į rytus – 7 km, didžiausias plotis – 1,78 km. Altitudė 145,7 m. Gylis siekia 37,4 m. Kranto linija, kurios ilgis net 22,02 km (su salų krantais 27,5 km), labai vingiuota, yra 2 dideli pusiasaliai. Krantai daugiausia aukšti, šiaurės vakarinis žemas ir pelkėtas. Ežere yra 6 miškingos salos: Birutės sala 27,5 ha (stūkso Birutės miškas), Kazėlos sala 1,41 ha, Tetervinkos sala 0,06 ha ir 3 bevardės salos (1,9 ha, 1,36 ha ir 0,22 ha). Apyežerė miškinga (Gervinės, Šaukiamojo Rago, Siesarčio, Rudesos, Mindūnų, Gojaus miškai).

Pakrantė prie kelio Molėtai–Pabradė
Siesartin susrūva keletas upokšnių (Malkėstas – iš Malkėsto ežero, Kirneilė – iš Kirneilio ežero pro Gulbį (jungiasi 37 m pločio protaka su Siesarčiu), upelis iš Baltųjų Lakajų pro Kamužėlį (jungiasi 14 m pločio pelkėta protaka su Siesarčiu) ir kt.), šiaurės vakaruose išteka Šventosios intakas Siesartis. Ežero pratakumas 60 %. 1976 m. ežeras buvo patvenktas ir vanduo pakilo 0,3 m.

Siesarties ežeras patenka į Lakajų kraštovaizdžio draustinį. Pakrantėse įsikūrę kaimai: Juodiškės, Cezariškiai, Juodakampis, Juočiai, Kamužė, Šniūrai, Bučeliškė, Kirneilė, Golba, Šeikiškė, Kanapelka. Veikia 5 kaimo turizmo sodybos, yra poilsiavietė, kempingas. Pietvakariniu pakraščiu eina kelias  **173**  Molėtai–Pabradė , šiauriniu – kelias  **114**  Molėtai–Kaltanėnai–Ignalina .

Ežerėvardis *Siesartìs* siejamas su reikšme „sroventi" (plg. skr. सृ, सिसर्ति = IAST: *sr̥, sisarti* – „teka, srovena").

Šaltiniai
---------

1. ↑  *Siesartis (ežeras)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 662
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 297–298
*Apie kaimą žr. Malkėstas (Molėtai)*.

| Malkėstas |
| --- |
| Vieta | Molėtų rajono savivaldybė, Lietuvos vėliava Lietuva |
| Plotas | 1,062 km² |
| Kranto linijos ilgis | 6,72 km |
| Vidutinis gylis | 8,4 m |
| Didžiausias gylis | 25 m |
| Įteka | Malkėsta, 6 bevardžiai upeliai |
| Išteka | Malkėsta |
| 

Žemėlapis rodantis  vietą.Malkėstas

  |
| **Koordinatės** |  55°15′19″ š. pl. 25°30′20″ r. ilg.﻿ / ﻿55.25528°š. pl. 25.50556°r. ilg.﻿ / 55.25528; 25.50556Koordinatės: 55°15′19″ š. pl. 25°30′20″ r. ilg.﻿ / ﻿55.25528°š. pl. 25.50556°r. ilg.﻿ / 55.25528; 25.50556 |

**Malkėstas** – ežeras Molėtų rajono savivaldybės teritorijoje, į rytus nuo plento  **A14**  Vilnius–Utena , 5,5 km į šiaurės rytus nuo Molėtų.

Ežeras rininės kilmės. Kranto linijos ilgis 6,7 km. Krantai žemi, daug kur pelkėti, kai kur apaugę mišku. Vakarinėje pakrantėje stūkso Šilelio miškas, kitose pakrantėse plyti dirbami laukai. Vakaruose įteka Malkėstos upelis iš Malkėstaičio ežero, o pietuose išteka į Siesarties ežerą. Ežeras priklauso Šventosios baseinui. Ežero pratakumas 23 %.

Plotas 106,2 ha. Ilgis iš vakarų į rytus 2,27 km, didžiausias plotis 0,66 km. Paviršiaus altitudė 148,6 m. Didžiausias gylis 25 m, vidutinis gylis 8,4 m. Baseino plotas 7,5 km². 

Ežero pietiniame pusiasalyje yra Malkėsto piliakalnis.

Prie ežero įsikūrę kaimai: Antamalkėstė, Aigėlai, Gailiušiai, Vanagiškės, Malkėstas. Veikia 2 kaimo turizmo sodybos, yra stovyklavietė.

Etimologija
-----------

Ežerėvardis kildinamas nuo žodžio *malkas, malka* („vienu ypu išgeriamas skysto kiekis, gurkšnis, maukas"), o toliau siejamas su galima pirmine reikšme „šlapia vieta, pelkė, klanas, valka" (plg. tomis reikšmėmis lenk. *młaka*, ček. *mlaka*, sen. sl. *\*molka*).

Šaltiniai
---------

1. ↑  *Malkėstas*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 164 psl.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 203
Koordinatės: 55°17′35″ š. pl. 25°10′10″ r. ilg.﻿ / ﻿55.29306°š. pl. 25.16944°r. ilg.﻿ / 55.29306; 25.16944

| Gėlių ežeras |
| --- |
| Gėlių ežero rytinis galasGėlių ežero rytinis galasGėlių ežero rytinis galas |
| Vieta | Molėtų raj. Lietuva |
| Plotas | 0,628 km² |
| Kranto linijos ilgis | 5,93 km |
| Vidutinis gylis | 2,4 m |
| Didžiausias gylis | 3,7 m |
| Įteka | 4 bevardžiai upeliai |
| Išteka | A-1 |

**Gėlių ežeras** – ežeras Lietuvoje, Molėtų rajono vakaruose, 2 km į rytus nuo Balninkų. Išsidriekęs rytų–vakarų kryptimi 2,38 km, o plotis siekia 0,42 km. Altitudė 124 m. Giliausia vieta – 3,7 m. Kranto linija vingiuota, daug įlankų. Šiaurės rytinės ir pietinės dalies krantai statūs, kai kur ardomi, o rytiniai ir vakariniai – pelkėti. Krantai apaugę medžiais ir krūmais. Pakrantėse daug kur stūkso miškeliai, plyti pievos, vietomis dirbami laukai. Vakaruose išteka A-1 upelis į Piršėno ežerą (Šventosios baseinas). Ežero pratakumas 131 %.

Šalia Gėlių ežero įsikūrę Gėliogalių, Vališkių, Čereškų kaimai. Veikia kaimo turizmo sodyba. Pietinėje pakrantėje stūkso Vališkių piliakalnis.

Ežerėvardis, kurio ankstesnė lytis galėjo būti *\*Gėlys* ar *\*Gėliai*, kildintinas nuo žodžių *gėlas, gėlus* („prėskas, saldus, nesūrus").

Šaltiniai
---------

1. ↑  *Gėlių ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 592
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 111
| Gruodys |
| --- |
| Gruodys nuo pietrytinio galoGruodys nuo pietrytinio galoGruodys nuo pietrytinio galo |
| Vieta | Molėtų raj. Lietuvos vėliava Lietuva |
| Plotas | 0,389 km² |
| Kranto linijos ilgis | 3,86 km |
| Kilmė | ledyninis |
| Vidutinis gylis | 2,7 m |
| Didžiausias gylis | 4,8 m |
| Įteka | 4 bevardžiai upeliai |
| Išteka | Alanta |
| 

Žemėlapis rodantis  vietą.Gruodys

  |
| **Koordinatės** |  55°17′30″ š. pl. 25°15′00″ r. ilg.﻿ / ﻿55.29167°š. pl. 25.25000°r. ilg.﻿ / 55.29167; 25.25000Koordinatės: 55°17′30″ š. pl. 25°15′00″ r. ilg.﻿ / ﻿55.29167°š. pl. 25.25000°r. ilg.﻿ / 55.29167; 25.25000 |

**Gruodys** – ežeras Molėtų rajone, 6,5 km į pietus nuo Alantos. Ilgis šiaurės-pietų kryptimi 1,37 km, plotis iki 0,5 km. Altitudė 137,3 m. Gylis iki 4,8 m. Ežeras ledyninės kilmės, telkšo rininiame duburyje. Kranto linija laba vingiuota, daug įlankų, kyšulių. Krantai daugiausia aukšti, statūs, tik rytinis žemas, apaugę siaura medžių juosta. Atabradas gan platus, padengtas smėliu, vietomis apaugęs meldais, nendrėmis, asiūkliais. Dugnas padengtas sapropelingu moliu. Pakrantėse daugiausia plyti pievos ir dirbami laukai. Į Gruodžio ežerą įteka 3 bevardžiai upeliai, o rytuose išteka Virintos kairysis intakas Alanta. Pietuose ežeras siaura sąsmauka (upeliu) jungiasi su Duobio ežeru.

Prie ežero įsikūrę Gruodžių ir Ažuožerių kaimai. Veikia kaimo turizmo sodyba. Vakarine pakrante eina kelias  **2806**  Kairionys–Girsteitiškis–Balninkai .

Ežerėvardis *Gruodỹs* kildinamas nuo žodžio *gruodas* („sušalusi žemė").

Šaltiniai
---------

1. ↑  *Gruodys*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 7
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 124
Koordinatės: 55°6′36″ š. pl. 25°23′40″ r. ilg.﻿ / ﻿55.11000°š. pl. 25.39444°r. ilg.﻿ / 55.11000; 25.39444

| Stirna |
| --- |
| Stirnos ežero galas ties BijutiškiuStirnos ežero galas ties BijutiškiuStirnos ežero galas ties Bijutiškiu |
| Vieta | Molėtų raj. Lietuva |
| Plotas | 0,352 km² |
| Kranto linijos ilgis | 2,82 km |
| Kilmė | ledyninis |
| Įteka | 2 bevardžiai upeliai |
| Išteka | Stirna |

**Stirna** arba ***Stirnavas*** – ežeras rytų Lietuvoje, Molėtų rajone, 9 km į šiaurės rytus nuo Giedraičių, ties Bijutiškiu. Ežeras netaisyklingo pavidalo. Ilgis iš šiaurės į pietus 0,9 km, plotis iki 0,64 km. Altitudė 173,2 m. Krantai aukšti, apaugę medžiais. Apyežerėje plyti dirbami laukai, į rytus ir pietus stūkso nedideli miškeliai.

Pietryčiuose iš Stirnos į Suoselio ežerą teka Stirna (Dubingos baseinas).

Ežerą supa Bijutiškio, Kliukų ir Čimbarų kaimai. Veikia kaimo turizmo sodyba. Šiaurinėje pakrantėje įsikūrusi buvusio Bijutiškio dvaro sodyba.

Ežerėvardis kilo nuo gyvūno pavadinimo *stirna*.

Šaltiniai
---------

1. ↑  *Stirna (ežeras)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 108
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 315
Koordinatės: 55°16′05″š. pl. 25°32′55″r. ilg.﻿ / ﻿55.2681°š. pl. 25.5486°r. ilg.﻿ / 55.2681; 25.5486

| Jaurys |
| --- |
| Vieta | Molėtų raj. Lietuva |
| Plotas | 0,256 km² |
| Kranto linijos ilgis | 3,04 km |
| Įteka | 3 bevardžiai upeliai |

**Jaurys** – ežeras rytų Lietuvoje, Molėtų rajone, 9 km į šiaurės rytus nuo Molėtų, 1,5 km į rytus nuo Toliejų. Įeina į Labanoro regioninį parką. Ilgis rytų – vakarų kryptimi 1,36 km, plotis iki 0,3 km. Altitudė 151,9 m. Krantai aukšti, tik vakarinis ir rytinis ežero galai žemi ir pelkėti. Iš rytų ežerą supa Damošiškių miškas, kitose pakrantėse plyti pievos ir dirbami laukai. Į ežerą įteka 3 upeliai, vienas jų – iš Jauriuko ežero, telkšančio toje pačioje pelkėje (rytuose) su Jaurio ežeru. Ežeras nenutekantis, priklauso Stirnių ežero intako S-1 baseinui (Žeimenos upės baseinas).

Prie Jaurio esantys kaimai: Gečionys, Garneliškės, Gaidžiai.

Etimologija
-----------

Ežerėvardis *Jaurỹs* kilo nuo žodžio *jaura* („šlapia žemė, klampynė, bala").

Šaltiniai
---------

1. ↑  *Jaurys*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 114
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 134
Koordinatės: 55°16′54″ š. pl. 25°30′41″ r. ilg.﻿ / ﻿55.28167°š. pl. 25.51139°r. ilg.﻿ / 55.28167; 25.51139

| Susiedas |
| --- |
| Vieta | Molėtų raj. Lietuva |
| Plotas | 0,214 km² |
| Kranto linijos ilgis | 2,06 km |
| Kilmė | ledyninis |
| Įteka | 2 bevardžiai upeliai, protaka |
| Išteka | bevardis upelis |

**Susiedas** – ežeras rytų Lietuvoje, Molėtų rajone, 8 km į šiaurės rytus nuo Molėtų, 1 km į šiaurę nuo Toliejų. Ilgis iš šiaurės vakarų į pietryčius 0,77 km, plotis iki 0,37 km. Altitudė 136 m. Krantai daugiausia aukšti, tik vakarinis ir rytinis - žemi ir pelkėti. Rytinėse ežero pakrantėse stūkso Užuožerio miškas, kitose pakrantėse plyti pievos ir dirbami laukai.

Per Susiedą (iš Eglyno, Lobinio ežerų) į Virintų ežerą (Šventosios baseinas) teka upelis (40 m pločio protaka jungiasi su Eglyno ežeru).

Šalia ežero vakarinio kranto eina plentas  **A14**  Vilnius–Utena . Netoliese įsikūrę Toliejai, Čiulėnai, Juodėnai.

Spėjama, kad pavadinimas kilo nuo slavizmo *susiedas* („kaimynas").

Šaltiniai
---------

1. ↑  *Susiedas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 133
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 321
*Kitos reikšmės – Graužis (reikšmės).*

| Graužis |
| --- |
| Vieta | Molėtų raj. Lietuvos vėliava Lietuva |
| Plotas | 0,171 km² |
| Kranto linijos ilgis | 2,11 km |
| Išteka | V-3 |
| 

Žemėlapis rodantis  vietą.Graužis

  |
| **Koordinatės** |  55°17′40″ š. pl. 25°31′55″ r. ilg.﻿ / ﻿55.29444°š. pl. 25.53194°r. ilg.﻿ / 55.29444; 25.53194Koordinatės: 55°17′40″ š. pl. 25°31′55″ r. ilg.﻿ / ﻿55.29444°š. pl. 25.53194°r. ilg.﻿ / 55.29444; 25.53194 |

**Graužis** – ežeras rytų Lietuvoje, Molėtų rajone, 10 km į šiaurės rytus nuo Molėtų, 2,5 km į šiaurę nuo Toliejų. Įeina į Labanoro regioninį parką. Ilgis šiaurės rytų-pietvakarių kryptimi 0,9 km, plotis iki 0,28 km. Altitudė 146,4 m. Krantai aukšti, beveik ištisai apaugę medžiais. Iš rytų ir pietų supa Poviliškio miškas. Šiaurės rytuose Graužis 13 m protaka jungiasi su Skarblio ežeru, pietvakariuose išteka V-3 upelis, įtekantis į Virintų ežerą (Virintos upės baseinas).

Šalia ežero įsikūrę Aidiečių, Graužės, Raudonėlės kaimai.

Šaltiniai
---------

1. ↑  *Graužis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 651
| Duobys |
| --- |
| Duobys nuo šiaurinio krantoDuobys nuo šiaurinio krantoDuobys nuo šiaurinio kranto |
| Vieta | Molėtų raj. Alantos sen. Lietuvos vėliava Lietuva |
| Plotas | 0,168 km² |
| Kranto linijos ilgis | 1,62 km |
| Įteka | Suoja |
| Išteka | Suoja |
| 

Žemėlapis rodantis  vietą.Duobys

  |
| **Koordinatės** |  55°21′59″ š. pl. 25°16′25″ r. ilg.﻿ / ﻿55.36639°š. pl. 25.27361°r. ilg.﻿ / 55.36639; 25.27361Koordinatės: 55°21′59″ š. pl. 25°16′25″ r. ilg.﻿ / ﻿55.36639°š. pl. 25.27361°r. ilg.﻿ / 55.36639; 25.27361 |

**Duobys** – ežeras Lietuvoje, Molėtų rajone, 2 km į šiaurės vakarus nuo Alantos, į vakarus nuo kelio  **119**  Molėtai–Anykščiai . Ežero ilgis iš pietvakarių į šiaurės rytus 0,6 km, plotis iki 0,42 km. Altitudė 119,8 m. Krantai daugiausia aukšti, statūs, apaugę krūmais ir medžiais, tik vakarinis žemas. Pakrantėse auga miškeliai, plyti dirbami laukai. Per Duobį iš Gaidamonių ežero į Suojo ežerą (iš vakarų į rytus) prateka Suoja (Virintos upės intako Vastapos baseinas).

Šalia ežero įsikūrę Kazlų, Rasokalnio ir Antakščių kaimai. Veikia kaimo turizmo sodyba.

Šaltiniai
---------

1. ↑  *Duobys (Molėtų r.)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 470
Koordinatės: 55°18′40″ š. pl. 25°33′18″ r. ilg.﻿ / ﻿55.31111°š. pl. 25.55500°r. ilg.﻿ / 55.31111; 25.55500


| Lenktinis |
| --- |
| Lenktinis nuo pietvakarinio krantoLenktinis nuo pietvakarinio krantoLenktinis nuo pietvakarinio kranto |
| Vieta | Molėtų raj. Lietuva |
| Plotas | 0,027 km² |
| Kranto linijos ilgis | 0,65 km |
| Kilmė | ledyninis |
| Įteka | 2 bevardžiai upeliai |
| Išteka | bevardis upelis |

**Lenktinis** – ežeras rytų Lietuvoje, Molėtų rajone, 3,5 km į pietryčius nuo Suginčių, Labanoro regioniniame parke. Ilgis iš rytų į vakarus 0,25 km, plotis iki 0,15 km. Altitudė 146,3 m. Krantai sausi, rytuose aukšti, apaugę mišku (Poviliškio miškas). Šiaurinėje pakrantėje plyti pievos. Pietvakariuose protaka jungiasi su Gilužiu, taip pat įteka upeliai iš Žalelio ežero ir Bliūdelio ežerėlio. Priklauso Virintų ežero intako V-3 baseinui (Virintos upės baseinas).

Prie Lenktinio išsibarsčiusios Kulionių kaimo sodybos. Pietinėje pakrantėje yra etnografinė sodyba, priklausanti Molėtų krašto muziejui.

Ežero pavadinimas kildinamas nuo žodžio *lenktinis* („dvilinkas, turintis lanko pavidalą").

Šaltiniai
---------

1. ↑
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 186
| Iešnalis |
| --- |
| Vieta | Plungės raj. Lietuvos vėliava Lietuva |
| Plotas | 0,19 km² |
| Kranto linijos ilgis | 1,77 km |
| Kilmė | ledyninis |
| Įteka | bevardis upelis |
| Išteka | Iešnalis |
| 

Žemėlapis rodantis  vietą.Iešnalis

  |
| **Koordinatės** |  55°59′50″ š. pl. 21°52′50″ r. ilg.﻿ / ﻿55.99722°š. pl. 21.88056°r. ilg.﻿ / 55.99722; 21.88056Koordinatės: 55°59′50″ š. pl. 21°52′50″ r. ilg.﻿ / ﻿55.99722°š. pl. 21.88056°r. ilg.﻿ / 55.99722; 21.88056 |

**Iešnalis** – ežeras vakarų Lietuvoje, Plungės rajone, 7 km į pietryčius nuo Platelių, Žemaitijos nacionaliniame parke. Ilgis šiaurės vakarų-pietryčių kryptimi 0,6 km, plotis iki 0,4 km. Altitudė 147,6 m. Ežero dubuo termokarstinės kilmės. Krantai neaukšti, iš šiaurės ir rytų ežerą supa Plokštinės miškas. Pietuose išteka Babrungo intakas Iešnalis.

Pietvakariniame Iešnalio krante įsikūręs Endriuškaičių kaimas, kaimo turizmo sodyba. Ežeras įeina į Plokštinės gamtinį rezervatą. Pietine pakrante eina kelias  **3202**  Pauošniai–Plateliai .

Vandenvardį *Iešnãlis* bandoma sieti šaknimi *jies-* / *ais-*, kuri toliau siejama arba su judėjimą reiškiančiais žodžiais (*eiti* ir t. t.), arba su *aisus* („gėlas, skaudus").

Šaltiniai
---------

1. ↑  *Iešnalis*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 40
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 128
Koordinatės: 55°46′55″ š. pl. 23°39′42″ r. ilg.﻿ / ﻿55.78194°š. pl. 23.66167°r. ilg.﻿ / 55.78194; 23.66167

| Arimaičių ežeras |
| --- |
|  |
| Vieta | Radviliškio raj. Lietuva |
| Plotas | 2,873 km² |
| Kranto linijos ilgis | 21,5 km |
| Vidutinis gylis | 2,0 m |
| Didžiausias gylis | 18,7 m |
| Įteka | Barškelis, Šiekštumas, Prūdelis, Metakiškis, Paversmis, Užuožeris, 3 bevardžiai upeliai |
| Išteka | Ežerėlė |

**Arimaičių ežeras** – ežeras šiaurės Lietuvoje, Radviliškio rajone, apie 8 km į pietryčius nuo Radviliškio ir 5 km į vakarus nuo Šeduvos, į šiaurę nuo kelio  **A9**  Panevėžys–Šiauliai . Ilgis šiaurės-pietų kryptimi 4,8 km, plotis iki 1,8 km. Altitudė 102 m. Pietvakarinėje dalyje yra 3 apaugusios mišku salos (1,3 ha, 1,2 ha ir 0,17 ha). Krantai vakaruose ir šiaurėje sausi, pietuose ir rytuose pelkėti, žemi. Kranto linija vingiuota. Viename iš pietinio kranto pusiasalių stūkso Velžių piliakalnis. Šiaurėje išteka Ežerėlė (Mūšos baseinas). Piečiau ežero auga Velžių miškas, kitose pakrantėse plyti dirbami laukai. 1967 m. ežeras paskelbtas ornitologiniu draustiniu.

Prie Arimaičių ežero įsikūrusios gyvenvietės: Arimaičiai, Paežeriai, Kurkliai, Sedūnai. Rytine pakrante eina kelias  **3407**  Velžiai–Radviloniai–Maldžiūnai . Pietinėje pakrantėje yra paplūdimys.

Istorija
--------

1972 m. patvenkus Ežerėlės aukštupį pakilo vandens lygis, pirminis Arimaičių ežeras (43,5 ha) susijungė su Žirnio (Paežerių) ežeru (7,2 ha).

Arimaičių ežeras nuo Velžių piliakalnio

Šaltiniai
---------

1. ↑  Vytautas Bajorūnas. *Arimaičių ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 101
| Vazajis |
| --- |
| Vazajo ežerasVazajo ežerasVazajo ežeras |
| Vieta | Rokiškio raj. Lietuvos vėliava Lietuva |
| Plotas | 0,81 km² |
| Kranto linijos ilgis | 5,2 km |
| Kilmė | ledyninis |
| Vidutinis gylis | 3,6 m |
| Didžiausias gylis | 6 m |
| Įteka | Vazaja, 3 bevardžiai upeliai |
| Išteka | Vazaja |
| 

Žemėlapis rodantis  vietą.Vazajis

  |
| **Koordinatės** |  55°44′24″ š. pl. 25°36′40″ r. ilg.﻿ / ﻿55.74000°š. pl. 25.61111°r. ilg.﻿ / 55.74000; 25.61111Koordinatės: 55°44′24″ š. pl. 25°36′40″ r. ilg.﻿ / ﻿55.74000°š. pl. 25.61111°r. ilg.﻿ / 55.74000; 25.61111 |

**Vazajis** – ežeras šiaurės rytų Lietuvoje, Rokiškio rajone, 5 km į pietvakarius nuo Jūžintų. Nusidriekęs iš šiaurės vakarų į pietryčius 1,3 km, plotis siekia iki 0,78 km. Altitudė 141,8 m. Gylis – iki 6 m. Kranto linija vingiuota, pietvakariuose įsiterpia pusiasalis. Būdingi žemi, medžiais apaugę krantai, pietvakarinis krantas supelkėjęs. Pakrantės kalvotos, plyti pievos, auga miškeliai ir krūmynai. Iš pietryčių į pietvakarius ežerą prateka Vazajos upelis (Uosijos intakas, Jaros-Šetekšnos baseinas). Ežero pratakumas 42 % per metus.

Greta Vazajo įsikūrę kaimai: Poškonys, Ščiurys, Nečiūnai, Kalučiškės. Kiek toliau rytuose telkšo Vazajėlis. Pietiniu ir pietvakariniu krantu eina riba su Utenos rajonu.

Vazajo ežeras iš šiaurės vakarų pusės 
Vandenvardis *Vãzajis* (*Vazajỹs, Vazãjus*) laikomas sėlišku, siejamas su lt. šaknimi *važ-* (*vežti, važiuoti* ir kt.).

Šaltiniai
---------

1. ↑  *Vazajis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 470
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 368

Plačiažnyplis vėžys Vazajo krante
| Salinis |
| --- |
| Vieta | Rokiškio raj. Lietuvos vėliava Lietuva |
| Plotas | 0,408 km² |
| Kranto linijos ilgis | 4,12 km |
| Kilmė | ledyninis |
| Didžiausias gylis | 6,8 m |
| Įteka | Kumpuolė, 4 bevardžiai upeliai |
| Išteka | Kumpuolė (Marinta) |
| 

Žemėlapis rodantis  vietą.Salinis

  |
| **Koordinatės** |  55°50′22″ š. pl. 25°54′0″ r. ilg.﻿ / ﻿55.83944°š. pl. 25.90000°r. ilg.﻿ / 55.83944; 25.90000Koordinatės: 55°50′22″ š. pl. 25°54′0″ r. ilg.﻿ / ﻿55.83944°š. pl. 25.90000°r. ilg.﻿ / 55.83944; 25.90000 |

**Salinis** – ežeras šiaurės rytų Lietuvoje, Rokiškio rajone, apie 6 km į rytus nuo Kriaunų, 3 km į šiaurės vakarus nuo Antazavės. Ilgis šiaurės–pietų kryptimi 1,05 km, plotis iki 0,65 km. Altitudė 105 m. Gylis siekia 6,8 m. Susidaręs ledo lūstavetėje. Yra 3 salos, apaugusios mišku (1,2 ha, 0,35 ha, 0,06 ha), kurių bendras plotas 1,61 ha. Atabradas neplatus, padengtas žvirgždu ir smėliu, dugne slūgso sapropelingas molis. Apyežerė kalvota, miškinga. Pietuose stūkso Vėjelės miškas.

Ežeru iš šiaurės į pietryčius prateka Kumpuolė (dar vad. Marinta; iš Zirnajo į Tautesnį), priklausanti Šventosios baseinui. Taip pat įsrūva upokšnis iš Ilgelio.

Ežere sugaunami daugiausia karšiai.

Salinis patenka į Sartų regioninį parką. Prie ežero rytuose yra Salinių kaimas, vakaruose – Bradesių kaimas. Rytiniu krantu eina riba su Zarasų rajonu

Šaltiniai
---------

1. ↑  *Salinis (Rokiškio r.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 616
| Keležeris |
| --- |
| Keležeris iš vakarų pusėsKeležeris iš vakarų pusėsKeležeris iš vakarų pusės |
| Vieta | Rokiškio raj. Lietuvos vėliava Lietuva |
| Plotas | 0,342 km² |
| Kranto linijos ilgis | 2,62 km |
| Kilmė | ledyninis |
| Vidutinis gylis | 7,2 m |
| Didžiausias gylis | 14,9 m |
| Įteka | 4 bevardžiai upeliai |
| Išteka | bevardis upelis |
| 

Žemėlapis rodantis  vietą.Keležeris

  |
| **Koordinatės** |  55°52′15″ š. pl. 25°52′33″ r. ilg.﻿ / ﻿55.87083°š. pl. 25.87583°r. ilg.﻿ / 55.87083; 25.87583Koordinatės: 55°52′15″ š. pl. 25°52′33″ r. ilg.﻿ / ﻿55.87083°š. pl. 25.87583°r. ilg.﻿ / 55.87083; 25.87583 |

**Keležeris** – ežeras šiaurės rytų Lietuvoje, Rokiškio rajone, apie 5 km į šiaurės rytus nuo Kriaunų. Įeina į Sartų regioninį parką. Ilgis šiaurės – pietų kryptimi 1,08 km, plotis iki 0,46 km. Altitudė 106,6 m. Gylis iki 14,9 m. Ežeras telkšo rininės kilmės duburyje. Kranto linija nelabai vingiuota, jos ilgis 2,6 km. Krantai daugiausia statūs ir aukšti, tik pietinis pelkėtas. Aplink ežerą plyti pievos, auga krūmynai ir miškeliai. Suteka 4 upeliai, pietuose išteka upelis į Sartų ežerą.

Šalia ežero pietvakarinės pakrantės eina kelias  **117**  Zarasai–Bradesiai–Obeliai , vakariniame krante įsikūręs Mielėnų kaimas, pietiniame – Juozapavos, rytiniame – Keležerių kaimai.

Ežerėvardis *Kel̃ežeris* kildinamas nuo žodžio *kelias* ir reiškia „kelio, pakelės ežeras".

Šaltiniai
---------

1. ↑  *Keležeris*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 286
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 151
*Kitos reikšmės – Dumblis.*

| Dumblis |
| --- |
| Vieta | Rokiškio raj. Lietuvos vėliava Lietuva |
| Plotas | 0,306 km² |
| Kranto linijos ilgis | 2,34 km |
| Kilmė | ledyninė |
| Vidutinis gylis | 0,9 m |
| Didžiausias gylis | 1,7 m |
| Įteka | 5 bevardžiai upeliai |
| Išteka | bevardis upelis |
| 

Žemėlapis rodantis  vietą.Dumblis

  |
| **Koordinatės** |  56°3′6″ š. pl. 25°23′56″ r. ilg.﻿ / ﻿56.05167°š. pl. 25.39889°r. ilg.﻿ / 56.05167; 25.39889Koordinatės: 56°3′6″ š. pl. 25°23′56″ r. ilg.﻿ / ﻿56.05167°š. pl. 25.39889°r. ilg.﻿ / 56.05167; 25.39889 |

**Dumblis** arba **Baublių ežeras** – ežeras šiaurės rytų Lietuvoje, Rokiškio rajone, apie 6 km į šiaurę nuo Kazliškio. Ilgis iš rytų į vakarus 0,97 km, plotis iki 0,43 km. Altitudė 88,4 m. Didžiausias gylis siekia 1,7 m. Ežero dubuo rininės kilmės. Krantai žemi, pelkėti (Baublių pelkė), vietomis apaugę krūmynais. Į rytus ir vakarus stūkso miškas (Paliepio miškas), į šiaurę ir pietus plyti dirbami laukai ir pievos. Rytuose įteka upelis iš Kukliečių ežero bei kitas bevardis upelis, o vakaruose išteka upelis į Skaistės ežerą (Nemunėlio upės baseinas).

Prie Dumblio šiaurinės pakrantės įsikūrę Baublių ir Indriūnų kaimai, į pietus – Paliepio kaimas.

Šaltiniai
---------

1. ↑  *Dumblis (Rokiškio r.)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 468
Koordinatės: 56°8′40″ š. pl. 25°26′55″ r. ilg.﻿ / ﻿56.14444°š. pl. 25.44861°r. ilg.﻿ / 56.14444; 25.44861

| Eikiniškio ežeras |
| --- |
| Vieta | Rokiškio raj. Lietuva |
| Plotas | 0,193 km² |
| Kranto linijos ilgis | 1,73 km |
| Įteka | 2 bevardžiai upeliai |
| Išteka | bevardis upelis |

**Eikiniškio ežeras** arba **Baldūnų ežeras** – ežeras šiaurės rytų Lietuvoje, Rokiškio rajone, apie 5 km į šiaurę nuo Čedasų, Latvijos pasienyje. Ežeras ovalios formos, ilgis iš vakarų į rytus – 0,58 km, plotis – iki 0,5 km. Altitudė 90,3 m. Krantai žemi, pelkėti, apaugę krūmynais, link Latvijos pasienio stūkso miškelis. Ežeras gausiai užžėlęs vandens augalais. Į Eikiniškio ežerą suteka 2 upokšniai, pietuose ištekia upelis link Vyžuonos upės intako Minavos (Nemunėlio baseinas). Aplinkui plyti dirbami laukai.

Vakariniame ežero krante įsikūręs Eikiniškio kaimas.

Šaltiniai
---------

1. ↑  *Eikiniškio ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 490
| Gipinys |
| --- |
|  |
| Vieta | Rokiškio raj. Lietuvos vėliava Lietuva |
| Plotas | 0,147 km² |
| Kranto linijos ilgis | 1,89 km |
| Įteka | 2 bevardžiai upeliai |
| Išteka | bevardis upelis |
| 

Žemėlapis rodantis  vietą.Gipinys

  |
| **Koordinatės** |  55°48′0″ š. pl. 25°43′40″ r. ilg.﻿ / ﻿55.80000°š. pl. 25.72778°r. ilg.﻿ / 55.80000; 25.72778Koordinatės: 55°48′0″ š. pl. 25°43′40″ r. ilg.﻿ / ﻿55.80000°š. pl. 25.72778°r. ilg.﻿ / 55.80000; 25.72778 |

**Gipinys** – ežeras šiaurės rytų Lietuvoje, Rokiškio rajone, 9 km į šiaurės vakarus nuo Dusetų, 2 km į šiaurę nuo Rašų ežero. Ilgis vakarų-rytų kryptimi 0,66 km, plotis iki 0,32 km. Altitudė 105,3 m. Krantai daugiausia aukštoki, gan statūs, tik pietinis žemas ir lėkštas, apaugę medžių ir krūmų juosta. Rytinėje pakrantėje stūkso miškelis, kurio pelkėje telkšo Gipinėlio ežeriukas. Pakrantėse plyti pievos, dirbami laukai, krūmynai. Pietvakariuose išteka upelis (Sartų ežero baseinas).

Prie Gipinio ežero įsikūręs Zalūbiškio kaimas, į pietus – Minkūnų kaimas. Vakarine pakrante eina kelias Nr. 3638 (Minkūnai – Ažubaliai).

Etimologija
-----------

Ežero pavadinimas vedamas iš pavardžių *Gipas, Gipiškis*.

Šaltiniai
---------

1. ↑  *Gipinys*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 622
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 116
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Pasienio karas (1487-1494) |
| --- |
| Priklauso: LDK-Maskvos karai |
| 

|  |  |
| --- | --- |
| Data | 1487-1494 m. |
| Vieta | Aukštutinės kunigaikštystės (LDK ir Maskvos pasienis) |
| Rezultatas | Maskvos pergalė, teritorijos plėtra |
| Priežastis | Maskvos antpuoliai ir dalies LDK kunigaikščių perėjimas tarnauti Maskvai |

 |
| Konflikto šalys |
|  LDK |  Maskvos Didžioji Kunigaikštystė |
| Vadovai ir kariniai vadai |
|  Kazimieras Jogailaitis
 Aleksandras |  Ivanas III |

**Pasienio karas (1487–1494)** buvo pirmasis karas tarp Lietuvos Didžiosios Kunigaikštystės ir kylančios Maskvos Didžiosios Kunigaikštystės. Konflikto teritorija apėmė Aukštutines kunigaikštystes, kurios iki tol permainingai priklausė vienai ar kitai pusei, o kartais duoklę mokėdavo ir abiem pusėms.

Priešistorė
-----------

1449 m. tarp šalių sudaryta Amžinosios taikos sutartis buvo gana ilgalaikė ir tik 1473 m. fiksuotas pirmasis pavienis ginkluotas konfliktas. Situacija pasikeitė 1478 m. kada Naugardas neteko dalies savarankiškumo Maskvos naudai, nutrūko iki tol mokėta duoklė (nors ir pripažinta pagal 1449 m. sutartį).

Stovėjimas prie Ugros upės (XVI a. metraščių miniatiūra)
Situacija kaito ir dar paaštrėjo 1480 m. kai prie Ugros upės Didžiosios Ordos chanas nesulaukė Kazimiero Jogailaičio pagalbos, tai tapo pirmuoju ženklu, jog Maskva, anksčiau nešusi totorių jungą, tampa savarankiška.

Karo eiga
---------

Kariniai veiksmai prasidėjo 1487 m. kai du iki tol LDK tarnavę pasienio kunigaikščiai perėjo Maskvos pusėn. Prasidėjo abipusiai antpuoliai trijų giminių valdose – Odojevskių, Vorotinskių ir Beliovskių.

1489 m. LDK pusė pasiekė teritorijas už Okos, į ką Maskvos kariuomenė atsakė Vorotinsko užėmimu, tačiau grįžtant buvo sumušta LDK dalinių. Visgi, tėvonijos sunaikinimas paskatino kunigaikštį Vorotinskį gruodį pereiti į Maskvos pusę.

1491 m. pabaigoje – 1492 m. pavasarį LDK pusė suaktyvino veiksmus ir niokojo Maskvos valdas, tačiau į didesnius mūšius nesivėlė, tenkinosi turto grobimu.

1492 m. vasarą po tėvo mirties tapęs LDK valdovu Aleksandras bandė spręsti situaciją politinėmis priemonėmis ir siuntė pasiuntinybę. Tų pačių metų žiemą iš Smolensko patraukę LDK pajėgos atsiėmę pora miestų, į ką 1493 m. pavasarį sulaukta Maskvos reidų. 1493–1494 m. vyko derybos, kurias vainikavo 1494 m. vasario 7 d. pasirašyta taikos sutartis.

1495 m. Aleksandras vedė Ivano III dukterį Eleną

Rezultatai
----------

Taikos sutartimi LDK Maskvai užleido Viazmos kunigaikštystę ir šiaurinę Okos aukštupio srities dalį (Vorotinską, Beliovą, Kozelską, Odojevą), taip netekdama ~87 tūkst. km² teritorijos (1492 m. LDK apėmė ~800 tūkst. km²).

Ivanas III sėkmingai privertė Aleksandrą nusileisti ir sudaryti LDK nepalankią Amžinosios taikos sutartį, vesti savo dukterį Eleną, nesustojo ir toliau į savo pusę viliojo pasienio kunigaikštystes, kas 1500 m. virto antruoju LDK-Maskvos karu.
| Kupstis |
| --- |
|  |
| Vieta | Šilalės raj. Lietuvos vėliava Lietuva |
| Plotas | 0,082 km² |
| Kranto linijos ilgis | 1,23 km |
| Kilmė | Ledyninis |
| Išteka | bevardis upelis |
| 

Žemėlapis rodantis  vietą.Kupstis

  |
| **Koordinatės** |  55°27′45″ š. pl. 21°59′40″ r. ilg.﻿ / ﻿55.46250°š. pl. 21.99444°r. ilg.﻿ / 55.46250; 21.99444Koordinatės: 55°27′45″ š. pl. 21°59′40″ r. ilg.﻿ / ﻿55.46250°š. pl. 21.99444°r. ilg.﻿ / 55.46250; 21.99444 |

Kupsčio ežero pakrantė
**Kupstis** – ežeras vakarų Lietuvoje, Šilalės rajone, apie 2,5 km į šiaurės vakarus nuo Pajūrio, šiauriau Jomantų, dešiniajame Tenenio krante. Ežero ilgis iš pietvakarių į šiaurės rytus – 0,53 km, plotis – iki 0,22 km. Altitudė 78,6 m. Krantai žemi, tik šiaurinis aukštesnis, apaugę ištisai medžiais. Pakrantėse plyti pievos, dirbami laukai, šiaurės rytuose auga miškelis. Ežeras labai užžėlęs vandens augalija. Pietvakariuose išteka upelis į Tenenio upę. Anksčiau Tenenys tekėjo per ežerą.

Šalia įsikūręs Paežerio kaimas, į pietus – Jomantų kaimas.

Šaltiniai
---------

1. ↑
Koordinatės: 54°55′11.16″ š. pl. 24°53′27.39″ r. ilg.﻿ / ﻿54.9197667°š. pl. 24.8909417°r. ilg.﻿ / 54.9197667; 24.8909417

| Spėra |
| --- |
| Spėros ežerasSpėros ežerasSpėros ežeras |
| Vieta | Širvintų raj. Lietuva |
| Plotas | 0,839 km² |
| Kranto linijos ilgis | 5,36 km |
| Kilmė | ledyninis |
| Vidutinis gylis | 1,85 m |
| Didžiausias gylis | 2,7 m |
| Įteka | Žvirgždupė, Juoda, S-1, 3 bevardžiai upeliai |
| Išteka | Spėra |

**Spėra** – ežeras vidurio Lietuvoje, Širvintų rajone, apie 3,5 km į pietryčius nuo Musninkų. Ilgis pietvakarių–šiaurės rytų kryptimi 1,56 km, plotis iki 1,16 km. Altitudė 98,8 m. Ežeras seklus, jo dubuo susidaręs ledo lūstavietėje. Giliausia vieta siekia 2,7 m. Ežero dugne susikaupęs storas sapropelio sluoksnis (vidutinis 3 m, storiausias 6,3 m). Krantai daugiausia lėkšti, pelkėti (plyti mišku apaugusios pelkės: rytuose ~ 16 ha dydžio Spėros pelkė, pietuose - ~ 25 ha pelkė), šiaurėje ir vakaruose – aukšti, statoki. Krantuose – terasos. Iš pietų prieina Viršuliškių miškas, šiaurinėje pakrantėje plyti dirbami laukai. 

Į Spėrą suteka 6 upeliai (Žvirgždupė, Juoda), šiaurėje išteka Musės intakas Spėra. Vandens apykaita ežere 0,038 metų.

Ežere sugaunama daugiausia karšių.

Prie Spėros įsikūrę kaimai: Viršuliškiai, Paspėriai, Meiliūnai. Pietrytinėje pakrantėje veikia kaimo turizmo sodyba.

Šaltiniai
---------

1. ↑  *Spėra*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 78
| Giedavardys |
| --- |
| Vieta | Druskininkų sav. Lietuvos vėliava Lietuva |
| Plotas | 0,544 km² |
| Kranto linijos ilgis | 4,04 km |
| Vidutinis gylis | 4,6 m |
| Didžiausias gylis | 9,9 m |
| Įteka | bevardis upelis |
| Išteka | Giedavardžio upelis |
| 

Žemėlapis rodantis  vietą.Giedavardys

  |
| **Koordinatės** |  54°8′45″ š. pl. 23°53′20″ r. ilg.﻿ / ﻿54.14583°š. pl. 23.88889°r. ilg.﻿ / 54.14583; 23.88889Koordinatės: 54°8′45″ š. pl. 23°53′20″ r. ilg.﻿ / ﻿54.14583°š. pl. 23.88889°r. ilg.﻿ / 54.14583; 23.88889 |

**Giedavardys** (vietinių gyventojų vadinamas **Giedavardis**) – ežeras pietų Lietuvoje, Druskininkų savivaldybėje, apie 6 km į šiaurę nuo Leipalingio. Išsidriekęs šiaurės-pietų kryptimi 1,42 km, plotis iki 0,72 km. Altitudė 118,7 m. Giliausia vieta yra ežero pietuose ir siekia 10 m gylį. Kranto linija vingiuota, jos ilgis 4 km. Krantai neaukšti, vietomis ardomi, šiaurės rytinėje dalyje – pelkėti (~ 8 ha Giedavardžio pelkė). Ežerą supa Cijūniškės miško pušynai. Šiaurės rytuose įteka griovys, pietvakariuose išteka Seiros (Nemuno baseinas) intakas – Giedavardžio upelis.

Prie vakarinio Giedavardžio kranto įsikūręs Vileikių kaimas, kaimo turizmo sodyba.

Šaltiniai
---------

1. ↑  *Giedavardys*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 610
Koordinatės: 54°3′26″ š. pl. 23°52′38″ r. ilg.﻿ / ﻿54.05722°š. pl. 23.87722°r. ilg.﻿ / 54.05722; 23.87722

| Baltajis Bilsas |
| --- |
| Ežeras nuo pietinio krantoEžeras nuo pietinio krantoEžeras nuo pietinio kranto |
| Vieta | Druskininkų sav. Lietuva |
| Plotas | 0,413 km² |
| Kranto linijos ilgis | 4,73 km |
| Vidutinis gylis | 4,8 m |
| Didžiausias gylis | 7,9 m |
| Įteka | Bilsinyčia, bevardis upelis |
| Išteka | Bilsinyčia |

**Baltajis Bilsas** arba **Bilsas Baltajis** – ežeras pietų Lietuvoje, Druskininkų savivaldybėje, apie 4 km į pietus nuo Leipalingio. Ilgis šiaurės vakarų – pietryčių kryptimi 2,16 km, plotis iki 0,31 km. Altitudė 106,6 m. Vidutinis gylis 4,8 m, didžiausias gylis siekia 7,9 m. Krantai statūs, gan aukšti, beveik ištisai apaugę medžiais, vakaruose miškingi. Šiaurinis ežero galas užpelkėjęs. Ežero dugnas padengtas karbonatingu dumblu ir dumblingu moliu. Atabrado plotis 3–5 m. Baltajo Bilso ežeru prateka Nemuno intakas Bilsinyčia. Piečiau už 70 m telkšo Bilso Juodajo ežeras.

Vakarinėje pakrantėje įsikūręs Vilkanastrų kaimas, kolektyvinių sodų bendrija, kaimo turizmo sodyba, rytiniame – Didžiasalio kaimas, šiauriniame – Černiauskų kaimas.

Ežerėvardis *Bilsas* siejamas su baltumo, balsvumo reikšme (plg. *balzganas*, rus. *белесый* „balsvas"). Sąsaja su bildėjimu (*\*Bil(d)sas*) mažai įtikima.

Šaltiniai
---------

1. ↑  maps.lt duomenys
2. ↑  *Bilsas Baltajis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 179
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 64
| Ilgis |
| --- |
| Ilgio pietrytinė dalisIlgio pietrytinė dalisIlgio pietrytinė dalis |
| Vieta | Druskininkų sav. Lietuvos vėliava Lietuva |
| Plotas | 0,287 km² |
| Kranto linijos ilgis | 3,73 km |
| Kilmė | ledyninis |
| Vidutinis gylis | 4,43 m |
| Didžiausias gylis | 7,8 m |
| 

Žemėlapis rodantis  vietą.Ilgis

  |
| **Koordinatės** |  54°2′20″ š. pl. 24°4′55″ r. ilg.﻿ / ﻿54.03889°š. pl. 24.08194°r. ilg.﻿ / 54.03889; 24.08194Koordinatės: 54°2′20″ š. pl. 24°4′55″ r. ilg.﻿ / ﻿54.03889°š. pl. 24.08194°r. ilg.﻿ / 54.03889; 24.08194 |

**Ilgis** – ežeras pietų Lietuvoje, Druskininkų savivaldybėje, apie 7 km į šiaurės rytus nuo Druskininkų, šalia Grūto kaimo, į šiaurės vakarus nuo plento  **A4**  Vilnius–Varėna–Gardinas . Ilgis šiaurės rytų-pietvakarių kryptimi 1,72 km, plotis iki 0,23 km. Altitudė 106,4 m. Giliausia vieta siekia 7,8 m. Ežero dubuo rininės kilmės. Krantai neaukšti, tačiau statoki, apaugę mišku (Grūto miškas). Šiaurės rytinės pusės krantas pelkėtas. Atabradas siauras, smėlingas. Dugnas padengtas molingu sapropeliu.

Pietinėje ir šiaurinėje pakrantėse yra kaimo turizmo sodybos. Ežeras gausiai įžuvintas karpiais, lydekomis, amūrais, plačiakakčiais, šamais.

Ežeras nenutekantis, priklauso Grūtos upelio baseinui (Nemuno intakas).

Ežerėvardis kilęs nuo žodžių *ilgas, ilga, ilgasis*.

Šaltiniai
---------

1. ↑  *Ilgis (Druskininkų sav.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 47-48
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 129
| Drapalis |
| --- |
| Vieta | Druskininkų sav. Lietuvos vėliava Lietuva |
| Plotas | 0,136 km² |
| Kranto linijos ilgis | 2,13 km |
| 

Žemėlapis rodantis  vietą.Drapalis

  |
| **Koordinatės** |  54°9′58″ š. pl. 23°54′23″ r. ilg.﻿ / ﻿54.16611°š. pl. 23.90639°r. ilg.﻿ / 54.16611; 23.90639Koordinatės: 54°9′58″ š. pl. 23°54′23″ r. ilg.﻿ / ﻿54.16611°š. pl. 23.90639°r. ilg.﻿ / 54.16611; 23.90639 |

**Drapalis** – ežeras pietų Lietuvoje, Druskininkų savivaldybėje, apie 8 km į šiaurę nuo Leipalingio, Cijūniškės miške. Ežero ilgis iš šiaurės vakarų į pietryčius – 0,97 km, plotis – iki 0,2 km. Altitudė 126,1 m. Šiaurinis krantas žemas, plačiai užpelkėjęs – plyti ~ 8 ha dydžio Drapalio pelkė. Rytinis krantas aukštas, kiek atokiau į rytus įsikūręs Drapalių kaimas. Ežeras nenutekantis, priklauso Giedavardžio ežero baseinui.

Ežerėvardis *Drapãlis* kildinamas nuo *drapoti* („mindyti").

Šaltiniai
---------

1. ↑  maps.lt duomenys
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 90
| Azagis |
| --- |
| Vieta | Druskininkų sav. Lietuvos vėliava Lietuva |
| Plotas | 0,064 km² |
| Kranto linijos ilgis | 1,25 km |
| 

Žemėlapis rodantis  vietą.Azagis

  |
| **Koordinatės** |  54°3′12″ š. pl. 23°51′43″ r. ilg.﻿ / ﻿54.05333°š. pl. 23.86194°r. ilg.﻿ / 54.05333; 23.86194Koordinatės: 54°3′12″ š. pl. 23°51′43″ r. ilg.﻿ / ﻿54.05333°š. pl. 23.86194°r. ilg.﻿ / 54.05333; 23.86194 |

**Azagis** – ežeras pietų Lietuvoje, Druskininkų savivaldybėje, apie 4 km į pietus nuo Leipalingio. Ežero ilgis iš šiaurės į pietus – 0,52 km, plotis – iki 0,2 km. Altitudė 111,2 m. Krantai žemi, plačiai užpelkėję, apaugę krūmynais ir medžiais. Aplinkui plyti pievos. Pelkės vakariniu pakraščiu prateka J.B.-1 upelis link Juodajo Bilso ežero (Bilsinyčios baseinas). Šalia įsikūręs Vilkanastrų kaimas.

Ežerėvardis *Azãgis* jotvingiškas, kilęs nuo *ažagis, ažegys* („pūgžlys").

Šaltiniai
---------

1. ↑  maps.lt duomenys
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 54
| Vidutinis |
| --- |
| Vidutinis nuo šiaurinio krantoVidutinis nuo šiaurinio krantoVidutinis nuo šiaurinio kranto |
| Vieta | Druskininkų sav. Lietuvos vėliava Lietuva |
| Plotas | 0,035 km² |
| Kranto linijos ilgis | 0,81 km |
| Įteka | Kreisos upelis, bevardis upelis |
| Išteka | Kreisos upelis |
| 

Žemėlapis rodantis  vietą.Vidutinis

  |
| **Koordinatės** |  54°4′27.48″ š. pl. 24°0′42.12″ r. ilg.﻿ / ﻿54.0743000°š. pl. 24.0117000°r. ilg.﻿ / 54.0743000; 24.0117000Koordinatės: 54°4′27.48″ š. pl. 24°0′42.12″ r. ilg.﻿ / ﻿54.0743000°š. pl. 24.0117000°r. ilg.﻿ / 54.0743000; 24.0117000 |

**Vidutinis** (dzūk. *Viducinis*) – ežeras pietų Lietuvoje, Druskininkų savivaldybėje, apie 9,5 km į rytus nuo Leipalingio, Varėnos rajono paribyje. Ežero ilgis iš vakarų į rytus – 0,31 km, plotis – iki 0,17 km. Altitudė 91,2 m. Krantai žemi, tik šiaurrytinis aukštas. Ežerą supa iš visų pusių miškeliai. Iš šiaurės vakarų į pietryčius per ežerą prateka Nemuno intakas Kreisos upelis, kuris jungia su šalimais telkančiu Pamelnyčio ežeru. Taip pat įteka upelis iš kito gretimo Juodiškio ežero.

Šaltiniai
---------

1. ↑
|  |
| --- |
| Benas Aleksandravičius |
| Gimė | 1996 m.Vilnius, Lietuva |
| Žanrai | rokas, alternatyvus rokas, punk rokas |
| Kūrinių kalbos | lietuvių |
| Instrumentai | vokalas, gitara |
| Aktyvumo metai | 2013 - dabar |
| Susijusi veikla | ba. Lietuvos Balsas |

2023 m.
**Benas Aleksandravičius** (g. 1996 m. Vilniuje) – lietuvių muzikantas. Alternatyvaus roko grupės „ba." įkūrėjas, lyderis ir vokalistas.

Ankstesnis gyvenimas
--------------------

Užaugo Antakalnyje, lankėsi Vilniaus Antakalnio atviro jaunimo centre „Žalianamis". Lankė kūrybinę vaikų ir jaunimo stovyklą „Lietuvos atgaja", kurioje kelis metus dalyvavo teatro pamainoje.

Lankė Vilniaus Mikalojaus Daukšos vidurinę mokyklą, metė 10-oje klasėje dėl muzikinės karjeros. Vėliau mokėsi VSMC gimnazijoje vakarine mokymo forma, dėl nelankymo išbrauktas iš mokinių.

Muzikinė karjera
----------------

Mokytis groti akustine gitara pradėjo Lietuvos vaikų ir jaunimo centre.

Kurti muziką pradėjo vos gavęs pirmą gitarą. 

Pirmasias savo dainas kėlė į „SoundCloud" ir „Videogaga". 

### ba.

#### Solo

2012 m. sukūrė „ba.", pradžioje planuojamą solinį projektą, panaudodamas savo vardo inicialus.

2013 m. gegužę septyniolikmetis atlikėjas spėjo išleisti penkių dainų albumą „raktas", o viena iš albumo dainų "Tai ne žmogus" padėjo jam staigiai išgarsėti internete ir tų pačių metų vasarą surengti bent keletą koncertų. tai jo

#### Grupė

2013 m. „ba." tapo grupe, kai prie vokalisto prisijungė Simonas Motiejūnas (gitara) ir Jonas Butvydas (būgnai).

Pirmasis pasirodymas su grupe įvyko 2013 m. menų fabrike „Loftas", kai grupės „Skamp" vokalistas Vilius Alesius paprašė „ba." uždaryti T.Ė.T.Ė. muzikinius apdovanojimus. 

### LRT OPUS

2014 m. pradėjo karjerą LRT OPUS kaip radijo laidos „Raudonos Rožės Radijas" vedėjas.

### Lietuvos balsas

2022 m. tapo naujo LNK projekto „Lietuvos balsas. Kartos" mokytoju.

2023 m. tapo mokytoju 10-ajame jubiliejiniame LNK projekte „Lietuvos balsas". Jo mokinys Anyanya Udongwo tapo projekto laimėtoju.

Diskografija
------------

Albumai| Metai | Pavadinimas | Įrašų kompanija |
| --- | --- | --- |
| 2013 | raktas | - |
| 2014 | namai | - |
| 2015 | Rasti / Pasiklysti | Prior Records |
| 2016 | SAULĖSUŽTEMIMAS | - |
| 2017 | Garsiai Mąstau | - |
| 2019 | H8 | - |
| 2020 | Unplugged | - |
| 2021 | PP | DAMN GOOD |
| 2022 | NAUTO | Sony Music Entertainment |

Šaltiniai
---------

1. 1 2 3 4  „L'Officiel Lithuania x Andrius Mamontovas". *L'Officiel Lithuania*. 2023 m. balandis.
2. ↑  „Įvertinkite: atlikėjas ba. gerbėjams pristato dainą „Sugebėt pasikeist" ir vaizdo klipo anonsą". *15min*. 2013 m. gruodžio 17 d.
3. ↑  „Benas Aleksandravičius: „Esu atviras. Tegu žmonės mane tokį ir mato"". *Žmonės*. 2022 m. vasario 2 d.
4. ↑  „Grupės „ba." lyderis Benas Aleksandravičius atskleidė, kokios reakcijos sulaukė paskelbęs nuotraukas su kostiumu „Lietuvos balso" mokytojo kėdėje". *Aina*. 2021 m. gruodžio 18 d.
5. ↑  „Lietuvos balse" nugalėjęs Anyanya iš Nigerijos: „Dėkoju už palaikymą ir tai, kad esu gyvas"". *15min*. 2023 m. gegužės 1 d.
6. ↑